VENDIM 
Nr. 555, datë 18.6.2015

PËR HAPJEN E PROCEDURËS SË PRANIMIT NË KATEGORINË E ULËT                                       DHE TË MESME DREJTUESE EDHE PËR KANDIDATË TË TJERË JASHTË SHËRBIMIT CIVIL

Në mbështetje të nenit 100 të Kushtetutës dhe të pikës 4, të nenit 26, të  ligjit nr. 152/2013, “Për nëpunësin civil”, të ndryshuar, me propozimin e ministrit të Shtetit për Inovacionin dhe Administratën Publike, Këshilli i Ministrave

VENDOSI:

1. Për vitin 2015, procedura e plotësimit të pozicioneve të lira të kategorisë së ulët dhe të mesme drejtuese, për të cilët lëvizja paralele është mbyllur pa fitues, të jetë e hapur edhe për kandidatë të tjerë nga jashtë shërbimit civil, që plotësojnë kushtet dhe kërkesat për vendet e lira. 
2. Numri maksimal i pozicioneve, për të cilat do të përdoret procedura e përcaktuar në pikën 1, të këtij vendimi, është: 
a) 20 pozicione për kategorinë e mesme drejtuese;
b) 56 pozicione për kategorinë e ulët drejtuese. 
3. Pozicionet, në të cilat mund të konkurrojnë edhe kandidatë nga jashtë shërbimit civil, për nivelin e mesëm drejtues, gjithsej 20, si dhe për nivelin e ulët drejtues, gjithsej 44, përcaktohen në lidhjen nr. 1, që i bashkëlidhet këtij vendimi dhe është pjesë përbërëse e tij. 
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

Lidhja 1

POZICIONET NË TË CILAT MUND KONKURROJNË EDHE KANDIDATË NGA JASHTË SHËRBIMIT CIVIL

I. Niveli i mesëm drejtues dhe të barazvlefshëm
1. Drejtor i Drejtorisë së Politikave të Burimeve Ujore, në Ministrinë e Bujqësisë, Zhvillimit Rural dhe Administrimit të Ujërave;
2. Drejtor i Drejtorisë së Krijimtarisë së Fjalës dhe Përkthimit, në Drejtorinë e Përgjithshme të Planifikimit Strategjik për Artin dhe Kulturën, në Ministrinë e Kulturës;
3. Drejtor i Drejtorisë së Arkivit të Sistemit të MPB, në Drejtorinë e Përgjithshme të Shërbimeve Mbështetëse, në Ministrinë e Punëve të Brendshme;
4. Drejtor i Drejtorisë së Politikave të Transportit, në Drejtorinë e Përgjithshme të Politikave, në Ministrinë e Transportit dhe Infrastrukturës;
5. Drejtor i Drejtorisë së Projekteve, në Drejtorinë e Përgjithshme të Integrimit, në Ministrinë e Transportit dhe Infrastrukturës;
6. Drejtor i Drejtorisë së Bashkëpunimit Ekonomik, në Drejtorinë e Përgjithshme të Zhvillimit Ekonomik, në Ministrinë e Zhvillimit Ekonomik, Turizmit, Tregtisë dhe Sipërmarrjes;
7. Koordinator (2 pozicione) në Departamentin e Jetësimit të Prioriteteve, në Kryeministri;
8. Koordinator i Zyrës së Sekretarit të Përgjithshëm, në Zyrën e Menaxhimit pranë Sekretarit të Përgjithshëm, në Kryeministri;
9. Koordinator në Zyrën (Drejtorinë) Operative të Situatës, në Kryeministri;
10. Drejtor i Sekretariatit Teknik (Drejtorisë) Sektori i Qeverisjes së Mirë dhe Administrimit Publik, në Kryeministri;
11. Drejtor i Drejtorisë së Menaxhimit të Ndihmës së Huaj dhe Instrumenteve nga BE, në Njësinë e Programimit të Financimeve, në Departamentin e Zhvillimit, Financimeve dhe Ndihmës së Huaj, në Kryeministri; 
12. Koordinator në Njësinë për Mbështetjen e Investimeve Strategjike të Biznesit, në Departamentin e Zhvillimit, Financimeve dhe Ndihmës së Huaj, në Kryeministri;
13. Koordinator në Drejtorinë e Menaxhimit të Ndihmës së Huaj, në Njësinë e Programimit të Financimeve, në Departamentin e Zhvillimit, Financimeve dhe Ndihmës së Huaj, në Kryeministri;
14. Koordinator në Njësinë e Kërkimit dhe Zhvillimit të Politikave, në Departamentin e Zhvillimit, Financimeve dhe Ndihmës së Huaj, në Kryeministri;
15. Drejtor i Drejtorisë së Politikave të Rekrutimit të Administratës Publike, në Departamentin e Administratës Publike;
16. Drejtor i Drejtorisë së Shërbimeve Juridike, në Drejtorinë e Përgjithshme të Shërbimeve Mbështetëse, në Ministrinë e Financave;
17. Drejtor i Drejtorisë së Pagesave dhe Dëmshpërblimeve, në Drejtorinë e Përgjithshme të Thesarit, në Ministrinë e Financave;
18. Drejtor i Drejtorisë e Harmonizimit të Menaxhimit Financiar dhe Kontrollit, në Drejtorinë e Përgjithshme të Harmonizimit të Kontrollit të Brendshëm Financiar Publik, në Ministrinë e Financave;
19. Drejtor i Drejtorisë së Integrimit Evropian, Projekteve dhe Publikimeve, në Institutin e Statistikave, INSTAT. 
II. Niveli i ulët drejtues dhe të barazvlefshëm
1. Përgjegjës i Sektorit të Kërkimit Shkencor, në Drejtorinë e Arsimit të Lartë dhe Shkencës, në Drejtorinë e Përgjithshme të Politikave Arsimore dhe Planifikimit Strategjik, në Ministrinë e Arsimit dhe Sportit;
2. Përgjegjës i Sektorit të Diasporës dhe Minoriteteve, në Drejtorinë e Arsimit Parauniversitar, në Drejtorinë e Përgjithshme të Politikave Arsimore dhe Planifikimit Strategjik, në Ministrinë e Arsimit dhe Sportit;
3. Përgjegjës i Sektorit të Kurrikulës, Cilësisë dhe Koordinimit, në Drejtorinë e Arsimit Parauniversitar, në Drejtorinë e Përgjithshme të Politikave Arsimore dhe Planifikimit Strategjik,në Ministrinë e Arsimit dhe Sportit;
4. Titullari i Entit Shtetëror të Farërave dhe Fidanëve, institucion i varësisë së Ministrit të Bujqësisë, Zhvillimit Rural dhe Administrimit të Ujërave;
5. Përgjegjës i Sektorit të Projekteve IPA dhe Donatorëve të Tjerë, në Drejtorinë e Integrimit Evropian dhe Projekteve, në Ministrinë e Bujqësisë, Zhvillimit Rural dhe Administrimit të Ujërave;
6. Përgjegjës i Sektorit të Lejeve dhe Monitorimit të Hidrokarbureve, në Drejtorinë e Politikave dhe Zhvillimit të Hidrokarbureve, në Ministrinë e Energjisë dhe Industrisë;
7. Inspektor në Sektorin e Kërkesë-Ankesave, në Drejtorinë e Inspektimit të Përgjithshëm, në Ministrinë e Punëve të Brendshme;
8. Përgjegjës i Sektorit të Zhvillimit dhe Integrimit të Sistemeve, në Drejtorinë e Sistemeve Informatike, në Drejtorinë e Përgjithshme të Gjendjes Civile, në Ministrinë e Punëve të Brendshme;
9. Përgjegjës i Sektorit të Administrimit të Regjistrit Kombëtar të Gjendjes Civile, në Drejtorinë e Sistemeve Informatike, në Drejtorinë e Përgjithshme të Gjendjes Civile, në Ministrinë e Punëve të Brendshme;
10. Përgjegjës i Sektorit të Administrimit të Regjistrit Kombëtar të Adresave, në Drejtorinë e Sistemeve Informatike, në Drejtorinë e Përgjithshme të Gjendjes Civile, në Ministrinë e Punëve të Brendshme;
11. Përgjegjës i Sektorit të Projekteve IPA dhe Koordinimit me Donatorët, në Drejtorinë e Integrimit Evropian dhe Projekteve, në Drejtorinë e Përgjithshme të Planifikimit Strategjik dhe Integrimit, në Ministrinë e Punëve të Brendshme;
12. Kapiten i Portit Vlorë, në Drejtorinë e Përgjithshme Detare, institucion i varësisë së Ministrit të Transportit dhe Infrastrukturës;
13. Përgjegjës i Sektorit të Partneritetit Publik-Privat, në Drejtorinë e Projekteve, në Ministrinë e Transportit dhe Infrastrukturës;
14. Përgjegjës i Sektorit të Qirave dhe Monitorimit të Kontratave, në Drejtorinë e Administrimit të Pronave Publike, në Drejtorinë e Përgjithshme të Pronës Shtetërore, në Ministrinë e Zhvillimit Ekonomik, Turizmit, Tregtisë dhe Sipërmarrjes;
15. Përgjegjës i Sektorit të Monitorimit dhe Vlerësimit të Projekteve të Investimeve Publike, në Drejtorinë e Monitorimit, Vlerësimit dhe Koordinimit të Prioriteteve të Politikave Ekonomike dhe Investimeve Publike, në Drejtorinë e Përgjithshme të Zhvillimit Ekonomik, në Ministrinë e Zhvillimit Ekonomik, Turizmit, Tregtisë dhe Sipërmarrjes;
16. Përgjegjës i Sektorit të Zonave Ekonomike, në Drejtorinë e Administrimit të Pronave Publike, në Drejtorinë e Përgjithshme të Pronës Shtetërore, në Ministrinë e Zhvillimit Ekonomik, Turizmit, Tregtisë dhe Sipërmarrjes;
17. Përgjegjës i Sektorit të Administrimit të Tokës, në Drejtorinë e Politikave të Zhvillimit të Territorit, në Ministrinë e Zhvillimit Urban;
18. Përgjegjës i Sektorit të Politikave të Urbanizimit të Zonave Informale, në Drejtorinë e Ndërtimeve Informale, Legalizimit dhe Urbanizimit, në Ministrinë e Zhvillimit Urban;
19. Përgjegjës i Sektorit të Dokumentacionit, në Njësinë e Legjislacionit dhe Akteve të Këshillit të Ministrave, në Departamentin e Legjislacionit, Monitorimit të Programeve dhe Antikorrupsionit, në Kryeministri; 
20. Koordinator në Njësinë e Komunikimit Elektronik, Postar dhe Integrimit, në Kryeministri;
21. Përgjegjës i Sektorit të Menaxhimit të Fondeve të IPA dhe Donatorëve të Tjerë, në Drejtorinë e Integrimit dhe Projekteve, në Drejtorinë e Përgjithshme të Jetësimit të Prioriteteve, Marrëdhënieve Juridiksionale me Jashtë dhe Integrimit, në Ministrinë e Drejtësisë;
22. Përgjegjës i Sektorit të Integrimit Evropian, në Drejtorinë e Integrimit dhe Projekteve, në Drejtorinë e Përgjithshme të Jetësimit të Prioriteteve, Marrëdhënieve Juridiksionale me Jashtë dhe Integrimit, në Ministrinë e Drejtësisë;
23. Inspektor (7 pozicione) në Sektorin e Inspektimit dhe Organizimit Gjyqësor, në Drejtorinë e Inspektimit Gjyqësor dhe Prokurorisë, në Drejtorinë e Përgjithshme të Planifikimit Strategjik dhe Inspektimit të Çështjeve të Drejtësisë, në Ministrinë e Drejtësisë;
24. Sekretar i Përgjithshëm në Prefekturën Tiranë;
25. Titullar i Degës Rajonale të Agjencisë Kombëtare të Bregdetit, Sarandë;
26. Titullar i Degës Rajonale të Agjencisë Kombëtare të Bregdetit, Lezhë;
27. Përgjegjës i Sektorit të Akteve Ligjore, në Drejtorinë e Shërbimeve Juridike, në Drejtorinë e Përgjithshme të Shërbimeve Mbështetëse;
28. Përgjegjës i Sektorit të Ndjekjes së Gjyqësorit, në Drejtorinë e Shërbimeve Juridike, në Drejtorinë e Përgjithshme të Shërbimeve Mbësh-tetës;
29. Përgjegjës i Sektorit të Vlerësimit të Koncesioneve, në Drejtorinë e Shërbimeve Juridike, në Drejtorinë e Përgjithshme të Shërbimeve Mbështetëse;
30. Përgjegjës i Sektorit të Prokurimeve,  në Drejtorinë e Shërbimeve të Brendshme, në Drejtorinë e Përgjithshme të Shërbimeve Mbështetëse;
31. Përgjegjës i Sektorit të Auditit Operacional, në Drejtorinë e Auditimit të Brendshëm;
32. Përgjegjës i Sektorit të të Ardhurave, në Drejtorinë e Politikave Fiskale, në Drejtorinë e Përgjithshme Makroekonomike dhe Çështjeve Fiskale;
33. Përgjegjës i Sektorit të Shërbimeve dhe Projekteve, në Drejtorinë e Shërbimeve të Brendshme, në Drejtorinë e Përgjithshme të Shërbimeve Mbështetëse;
34. Përgjegjës i Sektorit të  Integrimit Evropian dhe Bashkëpunimit Ndërkombëtar, në Drejtorinë e Integrimit Evropian dhe IPA;
35. Përgjegjës i Sektorit të Menaxhimit te Kontratave, në Drejtorinë e Financimeve dhe Kontraktimeve;
36. Përgjegjës i Sektorit të Zhvillimit të Infrastrukturës, në Drejtorinë e Shërbimeve dhe Teknologjisë së Informacionit, në Drejtorinë e Përgjithshme të Shërbimeve Mbështetëse;

37. Përgjegjës i Sektorit të Kontrollit Tatimor, në Drejtorinë e Kontrollit Tatimor, në Drejtorinë Rajonale të Tatimeve, Elbasan;
38. Përgjegjës i Sektorit të Verifikimit në Terren, në Drejtorinë e Kontrollit Tatimor, në Drejtorinë Rajonale të Tatimeve Korçë. 

